एक्ट संशोधन के विरोध में है आदिवासी समाज’
चाईबासा| अखिलभारतीय आदिवासी महासभा के उपाध्यक्ष मुकेश बिरूवा ने कहा कि आदिवासी समाज सीएनटी-एसपीटी एक्ट के संशोधन के साथ नहीं, बल्कि विरोध में खड़ा है। जो संशोधन का साथ दे रहे हैं, वे फर्जी आदिवासी हैं। झारखंड आदिवासियों के जल, जंगल, जमीन यहां की भाषा, संस्कृति, साहित्य की विशेष पहचान के लिए बनाया गया था। राज्य का जो क्षेत्र संविधान की पांचवीं अनुसूची में आता है। आदिवासी समाज जाग गया है। उन्होंने कहा कि लोकतांत्रिक तरीके से अपनी बात विरोध प्रदर्शनों के मार्फत बोलने की कोशिश हो रही है। शांति पूर्ण प्रदर्शनों को रघुवर दास भाजपा आदिवासियों की कमजोरी समझने की गलती ना करें। लोकतांत्रिक मूल्यों का गला घोंटने की कोशिश को कभी भी आदिवासी समाज स्वीकार नहीं करेगा।
hin_Deva hin_Deva